ทองคำปิดร่วง 9.90 ดอลล์
สัญญาทองคำตลาดนิวยอร์กปิดร่วงลง หลังได้รับแรงกดดันหลังจากค่าเงินดอลลาร์สหรัฐพุ่งขึ้นเมื่อเทียบกับยูโร
24 ก.พ. 2553

สัญญาทองคำตลาดนิวยอร์กปิดร่วงลง หลังได้รับแรงกดดันหลังจากค่าเงินดอลลาร์สหรัฐพุ่งขึ้นเมื่อเทียบกับยูโร
สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,103.20 ดอลลาร์ต่อออนซ์ ดิ่งลง 9.90 ดอลลาร์ หลังจากเคลื่อนตัวในช่วง 1,099.60-1,121.70 ดอลลาร์
ขณะที่สัญญาโลหะเงินส่งมอบเดือนมี.ค.ปิดที่ 15.888 ดอลลาร์ต่อออนซ์ ลดลง 33.40 เซนต์
ส่วนสัญญาพลาตินั่มเดือนเม.ย.ปิดที่ 1,510.30 ดอลลาร์ต่อออนซ์ ดิ่งลง 21.60 ดอลลาร์ และสัญญาพัลลาเดียมส่งมอบเดือนมี.ค.ปิดที่ 434.00 ดอลลาร์ต่อออนซ์ ลดลง 8.10 ดอลลาร์
สัญญาทองคำร่วงลงเพราะถูกกดดันจากสกุลเงินดอลลาร์สหรัฐที่แข็งแกร่งขึ้นเมื่อเทียบกับยูโร หลังจากสถาบัน Ifo รายงานว่า ดัชนีความเชื่อมั่นทางธุรกิจของเยอรมนีในเดือนก.พ.ร่วงลงเป็นครั้งแรกในรอบ 11 เดือน มาอยู่ที่ระดับ 95.2 จุด จากระดับ 95.8 จุดในเดือนม.ค.
นอกจากนี้ ตลาดทองคำ COMEX ยังได้รับปัจจัยลบหลังจากสำนักงานคอนเฟอเรนซ์ บอร์ด ซึ่งเป็นองค์กรวิจัยเอกชนของสหรัฐ รายงานว่า ดัชนีความเชื่อมั่นผู้บริโภคเดือนก.พ.ดิ่งลงสู่ระดับ 46 จุด จากเดือนม.ค.ที่ระดับ 56.5 จุด และมากกว่าที่นักวิเคราะห์ส่วนใหญ่คาดว่าจะอยู่ที่ 55 จุด